《守孙满岁》
元代·方回

升沉荣瘁可须论，古镜当空了不昏。
莫笑今逾六旬叟，颇欣已有两男孙。
特牲与子羞家庙，联骑何人叩圃门。
急扫秋亭具肴果，凉边烂漫倒清樽。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。